Amíg Rob a Travis megyei börtönben ült, váltottunk néhány levelet.
Elég sok ideje volt, úgyhogy hosszú leveleket írt.
AUSTINI RENDEZŐ
Ez az első, amit írt nekünk.
"Kedves Claire!
Az ember furcsán érzékeli az időt a börtönben.
Van, hogy szempillantás alatt eltelik a nap, máskor sehogy nem akar eltelni.
Amikor egy cellában töltöd a nap 23 óráját, úgy érzed, soha nem múlik el.
Sokat olvasok.
Elolvastam A Dűne összes kötetét.
Valószínűleg a létező legjobb fantasztikus sorozat,
szerintem már-már klasszikus.
A rejtvényeket nem szeretem.”
Azt hiszem, küldtem neki néhány rejtvénykönyvet.
"A nemzeti rádiót viszont hallgatom, habár jobban szeretem a BBC híradóját.
Az elmúlt kilenc és fél évben azon dolgoztam,
hogy jobb ember legyek.
Maga nem látja a különbséget,
mert csak egy hete ismer, de kérdezze meg a szüleimet!
Talán már említették is felvétel közben.
Nem tudom, hol tart a dolog.
Annyiféleképpen fejlődtem, hogy lehetetlen elmagyarázni.
Várom mihamarabbi válaszát. Üdvözlettel: Rob.”
Ez volt az első levele, de többet is váltottunk,
mielőtt szabadlábra helyezték óvadék ellenében.
NEM FELEJTÜNK
GYILKOSSÁG AUSTINBAN
Óriási dolog volt számomra, hogy eltörölték az ítéletet.
Ott álltam
a cella ajtajában, mert jött a felügyelő, de nem
a normál időpontban, amikor megkapjuk a postát.
A jogi levél más tészta.
Odaadták, én meg nem is tudtam, hogy mi az.
A Büntetőügyek Fellebbviteli Bíróságától jött. Meglepődtem, amikor kinyitottam.
A hatodik alkotmánykiegészítés megsértése, konkrétan a szembesítéshez való jog
megsértése miatt hatályon kívül helyezték az ítéletünket.
Springsteen tárgyalásán egy tiszt részleteket olvasott fel
az írásos vallomásomból.
Az én tárgyalásomon meg az ő kihallgatásából játszottak le részleteket.
Az alkotmány kimondja, hogy: "Jogod van hozzá,
hogy szembesülj a vádlóddal.”
Nem voltam hajlandó tanúskodni a tárgyalásán.
Ő sem volt rá hajlandó az én tárgyalásomon.
Szóval, mikor volt arra lehetőségünk,
hogy szembesüljünk a "vádlóinkkal”?
BÍRÓ ROB ÉS MIKE TÁRGYALÁSÁN
Nem volt teljesen tiszta, hogy mit mond a törvény.
És amíg fellebbezés alatt állt az ügy,
az Egyesült Államok Legfelsőbb Bírósága hozott egy döntést,
amely egyértelműbbé tette a helyzetet. Ez vezetett
az ítélet hatályon kívül helyezéséhez.
Ma új fordulatot vett Austin leghírhedtebb bűnügye.
A Texasi Büntető Fellebbviteli Bíróság
szerint Michael Scott tisztességtelen eljárásban részesült
Travis megyében.
Állításuk szerint a vallomását helytelenül mutatták be az esküdtszéknek,
és nem volt lehetősége szembesülni egyik vádlójával,
Robert Springsteennel.
Scott és Springsteen büntetését hatályon kívül helyezték.
A fellebbviteli bíróság szerint megsértették a férfiak alkotmányos jogait.
Valahányszor azt hallom...
ELIZA ÉDESANYJA
hogy megsértették a jogaikat...
Meggyilkolták a lányainkat.
Texas legfelsőbb bírósága öt a négyhez arányban hozta meg a döntést.
VEZETŐ NYOMOZÓ 1997-2002
Szóval négy bíró szerint nincs jelentősége, de a többség dönt.
Ötük szerint van jelentősége, ezért új tárgyalást kell kitűzni.
Claire Huie: Mennyi időt töltött addig a börtönben?
Hat és fél, hét évet.
Így sejtem, nagyjából.
Az emberek általában nem értik az események időrendjét.
A bűntényt 91-ben követték el.
MICHAEL SCOTT ÜGYVÉDJE
99-ben Michael Scott és Springsteen is vallomást tesz.
Springsteen és Scott is elveszíti az ügyet.
Egy halálbüntetés, egy életfogytiglan.
Hét évvel később hatályon kívül helyezik az ítéleteket, és újratárgyalják az ügyet.
A kerületi ügyész úgy döntött,
hogy mivel az egyik vallomás alapján
legalább az egyik lányt megerőszakolták,
lehet, hogy találnak DNS-bizonyítékot, amit felhasználhatnak az új tárgyaláson.
Volt orgazmusa?
Nem tudom, hogy elélveztem-e.
Az első tárgyalásra már elvégezték a profilalkotást,
és nem találtak idegen DNS-t a mintákon.
Mégpedig azért, mert akkoriban nagy mennyiségű folyadékra volt szükségük.
Most azonban új technológiával tesztelték,
amit Y-STR-nek hívnak,
és amely jóval kisebb mennyiségű DNS-t is képes kimutatni.
Az állam tudomást szerzett erről az új Y-STR tesztelésről...
SPRINGSTEEN ÉS SCOTT VÉDELME
és azt gondolták: "Ez lehet
a megoldás, mivel nem használhatjuk egymás ellen a vallomásokat.
Tudományosan bizonyítjuk be, hogy ő tette.”
Van egy X kromoszóma és egy Y kromoszóma.
Az XX azt jelenti, nő vagy, ha XY, férfi.
Az Y-STR figyelmen kívül hagyja a női DNS-t.
Egyszer csak hívnak a bíró irodájából: "Be tudnának jönni most rögtön?”
Amikor odaértünk, azt mondta az ügyész: "Teljes
Y-STR-profilt találtunk Amy Ayersen.”
AMY AYERS 13 ÉVES
"Nem egyezik a vádlottakéval.
Sem a magáival, sem a másik kettővel.”
A legfontosabb, amit a DNS bizonyít, hogy valaki más tette.
ROBERT SPRINGSTEEN ÜGYVÉDJE
Nem a négy fiú.
Most valószínűleg texasi hatóságok azt mondják,
nem négy, hanem öt fiúról van szó.
Az nem számít, hogy ez ellentmond annak az elméletnek,
ami alapján először próbálták őket elítélni.
Úgy gondolták, hogy az Y-STR eredményével igazolhatják az állításukat.
Ehelyett nem tudnak mihez kezdeni az igazsággal.
Texas állama szerint biztosan csak szennyeződés.
Valami biztosan történt a mintával.
Lehet, hogy szennyeződés, de az is lehet, hogy egy újabb érintett.
TRAVIS MEGYEI KERÜLETI ÜGYÉSZ
Tehát a helyszíni mintagyűjtési eljárások 1991-ben,
valamint a laboratóriumi feldolgozási és kezelési eljárások...
Az Y-STR az elhullajtott hámsejteket is képes kimutatni.
Tehát bárki, aki kapcsolatba került ezekkel a mintákkal,
vagy akár csak a közelükben volt, beszennyezhette a bizonyítékot.
Gondoljunk csak a helyszínre!
Körülbelül bokáig ér a víz.
AMY SÓGORNŐJE
A vízben meztelen lányok fekszenek.
Bármi lehet.
AMY BÁTYJA
Úgy értem, ez egy étterem. Rengetegen megfordulnak.
Így aztán elkezdték tesztelni a helyszínen dolgozó
több mint 50 tűzoltót.
Az ott tartózkodó rendőröket, a hivatalos szervek tagjait,
az orvosszakértőt. Amy édesapját is tesztelték...
a bátyját...
mindenkit, aki gyanúsnak tűnt nekik.
Több mint 200 férfit teszteltek,
bárkit, aki a testre nézett, vagy a közelében volt.
Nem maradt más,
csak az, aki nem tartozott bele ebbe a csoportba,
vagyis az igazi gyilkos.
Igen, lehet, hogy szennyeződés.
Lehetséges. De valószínű? Nem.
Egy teljes profil a legfiatalabb áldozat hüvelyi mintájában?
Nem, az nem szennyeződés. Az az igazi gyilkos.
TRAVIS MEGYEI BÖRTÖN
2009. JÚNIUS
A tárgyalás óta
új fejlesztések váltak elérhetővé a DNS-technológia terén.
Egyértelmű számomra,
hogy a négy lány halálával kapcsolatos bizonyítékaink között szerepel
egy ismeretlen férfitól származó DNS.
Ennek tudatában nem engedhettem, hogy az ügy
bíróság elé kerüljön, mielőtt meg nem állapítják ennek a férfinak
a személyazonosságát, és mielőtt ki nem derül a teljes igazság.
A texasi büntető igazságszolgáltatás történetében először
két fiatalembert engedtek szabadon óvadék nélkül
négy tételes főgyilkosság vádja miatt.
Úgy határoztam, nem tarthatom tovább őrizetben ezeket a vádlottakat,
ezért saját felelősségre szabadon engedtem őket,
az államnak pedig határidőt adtam a tárgyalásra való felkészülésre.
Továbbra is úgy gondolom, hogy Robert Springsteen és Michael Scott a felelős
a joghurtboltban elkövetett gyilkosságokért.
Biztosíthatom a közösséget, hogy továbbra is dolgozunk
az ügyön, és újra bíróság elé visszük.
Azt mondtam először Robertnek,
hogy sajnálom, amiért ilyen sokat kellett várni erre a napra.
Több mint tíz évet töltött börtönben.
Megígértem neki, hogy soha többé nem megy vissza.
Bárhogyan is, de meg fogjuk nyerni az ügyet.
Tárgyalás, ejtés, mindegy.
Milyen érzés szabadnak lenni?
Csodálatos. Köszönöm az Istennek, a családomnak és az ügyvédemnek
ezt a lehetőséget. Köszönöm!
Ezt az édesanyát nem zavarja,
hogy talán soha nem tudjuk meg, kihez tartozik a DNS.
Ez egy erős ügy. Nincs is szükség a DNS-re.
JENNIFER ÉS SARAH ANYUKÁJA
Minden egyes nap a büntetésüket fogják tölteni.
A helyükben én inkább a börtönben maradnék.
Biztonságosabb bent, mert idekint rengeteg a dühös ember.
2009. JÚLIUS, A SZABADLÁBRA HELYEZÉS UTÁN EGY HÓNAPPAL
Nagyon egyszerű az ügy.
Egy rosszul végzett kihallgatásról van szó,
ahol a vallatók átléptek egy határt.
FELKÉSZÜLÉS AZ ÚJ TÁRGYALÁSRA
A módszereik hamis vallomásokhoz vezettek.
Megerősítési torzításban szenvednek, ami azt jelenti,
hogy csak a bűnösségre utaló
jeleket keresik, mert eleve azt hiszik, hogy bűnös.
Ez itt Carlos Garcia, és azt hiszem,
épp a nyitóbeszédét gyakorolja,
ha jól emlékszem,
a 2008-as vagy 2009-es újratárgyalásra.
Megpróbálják előidézni Michael emlékeit.
Michael megijed, nem emlékszik.
Ő pedig elkezdi: "Ez az a fegyver, igaz?
Gyerünk, árulja el!”
Michael azt mondja: "Igen, ez az a fegyver, amivel lelőtte a lányokat.”
Paul Johnson tudott róla, figyelte a vallatást...
Ott ül egy közeli teremben, és az egészet látja.
Paul Johnson tudja, hogy nem azt a fegyvert mutatják neki.
Mert Paul Johnson bevizsgáltatta.
És a rendőrség ballisztikai szakértője azt mondja:
"Nem valószínű, hogy ezzel a fegyverrel lőtték le a lányokat.”
Szerintem az első tárgyaláson nem hangsúlyozták eléggé,
hogy nem passzolt a fegyver,
és semmilyen fizikai bizonyíték nem kötötte fiúkat a bűntényhez.
A rendőrség tudta, hogy nem passzolt a fegyver,
hiába állítják Michael Scott kihallgatásán,
hogy megtalálták a használt pisztolyt.
A bűncselekmény óta eltelt 17 évben
egyetlen fizikai bizonyítékot sem találtak,
ami a bűntett helyszínéhez kötné a fiúkat.
Egyet sem.
Milyen hosszú volt?
- Negyvennyolc perc. - Oké.
Húsz perccel rövidebbre kell venni.
Basszus!
Szerintem Johnson szúrta el.
Nemcsak hogy elszúrta, de eltitkolta az oda nem illő tényeket.
A vizsgálatok szerint
nem lehet biztosan kijelenteni, hogy Maurice fegyveréből
származtak a lövedékek, de azt sem, hogy nem.
Maurice azt mondta:
"A fegyvert, amivel letartóztattak,
Forrest elvitte, hogy megölje a lányokat.”
De mindig is tudtuk, hogy Maurice-nak más fegyverekhez is volt hozzáférése.
Szóval még ha nem is tudtuk egyértelműen azonosítani a fegyvert,
az akkor sem mentette volna fel Maurice-t, mert tudtuk, hogy voltak más fegyverei is.
A fegyver, amivel őrizetbe vették, csak akkor egyezne, ha hinne Maurice-nak.
Őszinte embernek tartom magam.
Mindig igazat mondok.
Szerintem minden cselekedetem őszinte,
és a nyomozást is így végeztem.
Számomra az ítéletek megerősítették, amit mindig is gondoltam:
nemcsak hogy megtették, hanem kétség kívül
be is bizonyítottuk, hogy ők követték el.
TRAVIS MEGYEI BÍRÓSÁG
Michael Scott és Robert...
2009. OKTÓBER ELŐZETES TÁRGYALÁS
...Springsteen számtalanszor jártak már
a bíróságon, de most először jelentek meg szabad emberként.
A két férfi júniusban szabadult saját felelősségre
a börtönből, és azt mondta az állami kerületi bíró, Mike Lynch, hogy a mai
napon az ügyészség vagy bizonyítja bűnösségüket, vagy leáll az üggyel.
Rendet kérek a teremben. Mindenki álljon fel!
A Travis megyei 167. számú bírói kerületi bíróság megkezdi az ülést.
A tisztelt Mike Lynch bíró elnököl. Helyet foglalhatnak.
Üdvözlöm önöket! A tárgyalásról jegyzőkönyv készül.
Augusztusban a bíróság végzést adott ki,
amely az ügy egyedi jellegére és körülményeire való tekintettel
a mai napot jelölte meg arra, hogy a felek ismertessék a bírósággal,
készen állnak-e az esküdtszéki tárgyalás megkezdésére.
Ahogy azt a bíróság is jól tudja, az állam jelenleg vizsgálatokat
folytat annak a férfi DNS-donor személyazonosságának...
HELYETTES KERÜLETI ÜGYÉSZ
megállapítására, akit az egyik áldozattól származó hüvelyi mintán
végzett Y-STR-teszt során azonosítottunk.
Ezért, tisztelt bíróság, tekintettel arra,
hogy a férfi DNS-donor személyazonosságát még nem sikerült
megállapítani, az állam jelen helyzetben nem lát más reális lehetőséget,
mint hogy indítványt nyújtson be a bírósághoz
az ügy felfüggesztésére, amíg a férfi kilétének
további kivizsgálása folyamatban van.
- Van még valami az állam részéről? - Nincs, uram.
Mivel láthatóan nincs ellenvetés, a bíróság jóváhagyja a kérelmeket
mindkét vád, mindkét vádlott esetében.
Mikor az állam nem állt készen a határidőre a bizonyítékokkal kapcsolatos
problémák miatt, gyakorlatilag az ügy ejtésére kényszerítettem őket.
Úgy vélem, a törvény szerint jártunk el, és igazságosan cselekedtünk.
Értem, hogy szinte mindenki elégedetlen azzal...
Elnézést!
hogy nincs végleges döntés.
De feltételezem, hogy a vádlottak
nagyon örülnek, hogy szabadlábon vannak, és már nem folyik ellenük eljárás.
Mr. Springsteen, beszélhetünk?
Nem szeretnék nyilatkozni.
Senki nem nyert.
Az ügy legfontosabb kérdése továbbra is válaszra vár.
Ki követte el a gyilkosságokat?
Hol vannak az elkövetők? Meg kell találnunk őket.
De mindenekelőtt úgy gondolom, hogy az együttérzésünk és aggodalmunk
a lányok családjait illeti meg.
El lehet menni a bíróságra, de nincs igazság.
Csak a törvény van.
Az igazság mást jelent a számomra, mást a maga számára...
AMY ÉDESAPJA
és megint mást valaki más számára.
- Igen. - Talán a bosszúállásban van az igazság.
Ne kételkedjenek benne...
hogy nehéz döntés volt,
amit nem szívesen hoztam meg.
De úgy vélem, az a legjobb jogi és stratégiai lépés...
NYOMOZÓ
ha újratárgyaljuk Springsteen és Scott ügyét.
Lehetséges széles körű keresést végezni
a CODIS-ban vagy egy nagy szexuális bántalmazói adatbázisban?
Nincs adatbázis az ilyen típusú profilokhoz.
Ez egy kizárólag Y-kromoszómás profil, amihez nem létezik adatbázis.
Elmondaná, hogy mit jelent ez az igazságszolgáltatás számára?
Mert ma vagy szabadlábra helyeztünk két gyilkost,
vagy ártatlanok kerültek börtönbe.
Hogyan bízhatunk az igazságszolgáltatásban,
ha egyik sem fest túl jól?
Huszonnégy Travis megyei állampolgár hallgatta meg az ügyet,
akik korábban mindkét férfit bűnösnek találták.
Egyszerűen csak fordulatot vett az ügy.
Tovább kell keresnünk a DNS-donort.
Mondtam, nem hiszem, hogy igazságos lenne esküdtszékre bízni a döntés meghozatalát.
Hogy találgassanak.
Úgyhogy várunk.
- Gratulálunk! - Köszönöm!
Ma magabiztosnak tűnt.
Ez az első napja szabad emberként.
Leginkább szabad emberként, szabadlábon.
Nagyon jól néz ki!
Egészségesnek tűnik...
Bár a vádakat most ejtették maga ellen...
2009. NOVEMBER EGY HÉTTEL AZ ÜGY EJTÉSE UTÁN
nagyon közel van ahhoz, hogy a közvélemény is felmentse.
Nem mentettek fel.
Csak ejtették a vádakat.
Mintha...
egyik börtönből a másikba mentem volna.
A francba!
Nem illik az öv a kurva 100 dolláros nadrág tartójába.
Nem volt olyan izgalmas,
mint ahogy szerintem sokan gondolják,
mert egyszerűen nem lehet nem foglalkozni vele.
Mindig ott van a kérdés: "Felmentenek engem valaha is?”
- Üdv! Örülök. - A producerünk.
Érezzék magukat otthon!
A 48 HOURS STÁBJA
Feltehetek még egy kávét. Van Gatorade, diétás Dr. Pepper
- és persze víz is. - Most nem, köszönjük!
Inkább árulja el a kamerának,
hogy mivel tölti a napjait!
Ez itt a konyhám.
Van egy kis asztali sütőm, egy mikróm,
egy serpenyőm.
A 35 éves Robert Springsteen...
A 48 HOURS NEGYEDIK ADÁSA
...soha nem gondolta volna, hogy tíz évet börtönben tölt.
Az elmúlt néhány évben jó nagy volt a felhajtás,
és szeretném, ha néhány dolog végre a helyére kerülne,
hogy az emberek megismerhessék az igazságot.
Találtak magától ujjlenyomatot
- a joghurtboltban? - Nem.
- Vért? - Nem.
- DNS-t? - Nem.
- Hajszálat? - Nem.
Azt viszont nehezen tudja elmagyarázni, hogy miért vallotta be végül,
hogy köze volt az ügyhöz, miután órákon át tagadta.
Hogy lehet ez?
Nem tudom.
Nem értem az ügy pszichológiai aspektusait.
Megbánta, hogy így vallott?
Egyrészt igen, másrészt nem.
Több ügyvéddel és szakértővel beszéltem,
és mind azt mondta: "Ez bárkivel megeshet.”
És az emberek még csak most kezdenek ráébredni,
hogy mi az igazság a hamis vallomásokról és kikényszerített beismerésekről.
2009. NOVEMBER HÁROM HÉTTEL AZ ÜGY EJTÉSE UTÁN
Jó? Torokra, Belle!
Szia, Belle!
Mondtam már azokat a sorokat, ugye?
John Wisser kérdezte, hogy milyen verssel tudnám szemléltetni az ügyem végét.
Mondtam neki, hogy T. S. Eliottal.
Így ér véget a világ Így ér véget a világ
Nem robajjal, hanem nyöszörgéssel
Nem ad elégtételt.
Véget ér, mert a tényeket nem érdeklik a vélemények.
Úgyhogy most itt ülünk.
Maga pedig szabad, Isten bizony.
Kér egy szivart?
Nem, köszönöm!
Ma reggel beszéltem Lynch bíróval.
Az ügyet lezárták, de sosem lesz vége.
Erről beszéltünk többek közt.
Kérdezett magáról, én pedig válaszoltam.
Azt hiszi, eltűnt.
Mondtam neki: "Nyugat-Virginiában van, és mondtam magának,
hogy soha ne is jöjjön vissza Texasba.”
Az ügyészség szerint bűnös. A rendőrök őrjöngenek.
Ha elkapják vezetés közben, nem jut ki élve Austinból.
Találnának rá okot, hogy bezárják.
Erről van szó.
Hiába ejtették a vádakat,
szenzációs hír lenne.
Tudja, a joghurtboltos vádlott... Belle, az Isten szerelmére!
Belle, én most már beduglak...
Nem! Nem érdekel a véleményed.
NONSTOP ÓVADÉKSZOLGÁLAT
Imádom Texast. Utálom, hogy el kell mennem,
de ez a legjobb, amit most tehetek, úgyhogy...
Nem gondoltam volna, hogy ez a helyzet a rendőrséggel.
Nem tudhatjuk pontosan,
de nem fest túl jól a helyzet,
és nem akarjuk hogy bármi történjen. Érted?
Jobb félni, mint megijedni.
Kelet felé az N2-esen. Van itt egy parkoló.
EGY ÉVVEL KÉSŐBB
Vészhelyzet! Az egyik rendőr megsérült!
A rutinszerű igazoltatás egy férfi lelövésével végződött,
aki már ismerős volt az austini rendőrség számára.
A rendőrnek sikerült leadnia egyetlen lövést,
ami el is találta a gyanúsítottat.
Épp most értesültünk róla, hogy a lelőtt férfi Maurice Pierce.
A rendőrség közölte, hogy Pierce áthajtott egy STOP táblán,
majd kerítéseken átugrálva próbált elmenekülni.
Mikor Wilson utolérte...
A rendőr megpróbálta lefogni és őrizetbe venni.
Azt mondta, érzett valami nedveset.
Ekkor észrevette, hogy Maurice levette
a kést az övéről, és megvágta a torkát.
Wilson rendőrtiszt állapota stabil.
Percekkel később a szomszédok hívták a rendőrséget,
mert holtan találták a támadót az egyik ház kertjében.
Maurice Pierce nevét jól ismerik az austini lakosok
a joghurtboltban elkövetett gyilkosságok kapcsán.
Pierce családja szerint
nem hagyta nyugodni őt a múlt, nem bízott a rendőrökben.
A gyilkossági nyomozók vezető törzsőrmestere
másnap reggel felhívott, jól le is leteremtettem.
Mondtam neki, hogy aznap este kellett volna szólnia.
Nem hallani, látni akarom, hogy Maurice Pierce meghalt.
Reméltem, hogy egyszer majd lesz bizonyíték,
ami alapján
gyilkosság elkövetése miatt áll bíróság elé,
és életfogytiglant kap.
Így aztán
mikor hallottam, hogy megölték,
nem nagyon izgatott. Durván hangzik, de ez az igazság.
Az évek alatt Maurice Pierce többször is beszélt a rendőrökkel.
Többször is kihallgatták, ő pedig mindenre válaszolt.
Pierce mindig is félt a rendőröktől.
Nem hagyták békén, mert ő volt az első számú gyanúsított.
Johnson nem hagyta őt nyugodni, állandóan felkereste, és ő beszélt vele.
A GYILKOSSÁGOK UTÁN 7 ÉVVEL
Biztosan érted, hogy mivel én vagyok az ügy felelőse,
eléggé frusztrál, hogy nem árulsz el mindent,
amit tudsz róla.
Amíg az abszolút igazság megismerésére törekszik.
A többi rendőr,
amikor először hallgattak ki az őrsön,
16 éves voltam, és alaposan megijesztettek.
Azt mondták, "tudjuk, hogy te tetted”,
pedig közöm nem volt a dologhoz.
Sehol nem voltam...
Ott sem voltam. Semmi közöm hozzá.
De azt mondtad...
Forrest elvitte a pisztolyt,
és amikor visszajött, azt mondta, megölte vele a lányokat.
Mikor mondtam ilyet?
A gyilkosság után 10 nappal.
Miután... amikor kihallgattak?
Aha.
Én nem tudom, nem voltam ott.
És... nincs meg a teljes kihallgatás.
Reggel öt órától van meg.
- Igen, de... - Mi történt
a leghosszabb részével?
Mi történt azzal a részével, amikor halálra rémisztettek?
Fényképeket toltak az arcomba.
Mondták: "Így néznek most ki a lányok.”
Meg ilyenek. Azzal mi történt?
Szerintem nem vették fel.
Ezért vagyok beszarva.
Nézd, én nem toltam semmit az arcodba.
Amikor bevisznek egy kis 16 évest,
és mondják neki, hogy tudják, hogy megölte őket,
mikor semmi köze a dologhoz, az a frászt hozza az emberre.
Emlékeznél rá, ha te ölted volna meg őket?
Igen, emlékeznék.
Hát, remélem.
Ha én öltem volna meg őket, most nem beszélnék magával.
Azt mondtad:
"Nem emlékszem.”
És miközben írtam, sírni kezdtél.
Nem úgy tűnik, hogy nem emlékszel.
Emlékszel.
A sírás nem azt jelenti, hogy titkolsz valamit.
Mit jelent?
Iszonyúan megijesztett.
Ezt jelenti.
Pierce PTSD miatt vesztette életét.
Biztos vagyok benne.
Ha Maurice Pierce nem visz fegyvert a plázába
1991. december 15-én, még életben lenne,
és mi sem beszélnénk a témáról.
Próbálok kevés rendőrholmit tartani otthon.
Az ajtóban leveszem a cipőmet, igyekszem nem hazavinni a munkát.
De végül mindennap dolgozom otthonról is néhány órát.
NYOMOZÓ GYILKOSSÁGI ÜGYEK 2021-TŐL
Talán bizonyos értelemben már nem érdekes.
AUSTINI RENDŐRSÉG
A gyilkossági osztályon az összes hozzám rendelt ügyet megoldottam.
Nem hagytam nyitott ügyet magam után.
Biztosan elkiabáltam, mert itt
úgy gondolták: "Ha ilyen jó vagy, tessék, itt a joghurtbolt.”
O. J. Simpson idejében még rengeteg vér kellett a DNS-vizsgálathoz.
A Simpson-per idején vált közismertté a DNS-vizsgálat.
Most meg már pikogramokról beszélünk, ami a nanogramm ezredrésze.
Szabad szemmel nem is látható.
Ezeknek a laboratóriumoknak egyre kisebb minta is elég.
GYILKOSSÁGI OSZTÁLY
Óvatosan!
Tessék.
Így nézett ki?
A bűntény helyszínén készült fotók és videók alapján építették.
Ez az elülső rész, ahol a vendégek ülnek,
ez pedig a hátsó, ahonnan a tűz indult, ahol a lányokat találták.
A lányokat látjuk meg először, mindegyiknek itt van az életrajza is.
Ezt...
Ezt látjuk először reggelente.
Emlékeztető, hogy ezeknek a lányoknak volt múltjuk,
családjuk, arcuk és életük.
Nem csak egy szimpla ügy.
Sokkal több annál.
Itt van nálunk néhány eredeti anyag az ügyről.
Ez a két szekrény velük van tele.
Máshol még több szekrény van ezekkel az anyagokkal.
Ez is az ügy terjedelmét szemlélteti, hisz ez csak egy rész belőle.
Itt vannak az eredeti felvételek.
Ezek a kihallgatások, ezek az autós kamera felvételei,
mind eredeti videofelvétel.
Valahonnan kerítenünk kell egy lejátszót, ha meg akarjuk nézni őket.
A FŐANYAG MÁSOLATÁNAK MÁSOLATA
MICHAEL JAMES SCOTT LETARTÓZTATÁS UTÁN
Itt van ez az ismeretlen DNS...
JOGHURTBOLT
GYILKOSSÁG
...ki kell találnom, hogy kié. Ez az első feladat.
Lehet, hogy szennyeződés, de az is lehet, hogy másvalakié.
Mi a valószínűsége annak, hogy szennyeződés?
Megvan az eredeti 2008-as profil, amit beküldtek egy laborba.
Aztán már 2017-ben és 2019-ben is
találkoztuk ezzel a profillal más helyeken.
Egy teljen másik laboratóriumból.
A bizonyítékok is teljesen mások voltak.
Hogyan történhetne szennyeződés, ha a bűntény helyszínének különböző
területeiről származó bizonyítékokról van szó, más-más emberek kezében,
eltérő láncolatokban, és ezek az anyagok
különböző laborokba kerültek, különböző időpontokban?
Olyan lenne, mintha mindig megnyernéd a lottót.
Mennyi az esélye annak, hogy egymástól független minták,
amelyeket különböző emberek kezeltek különböző
laborokban és időpontokban, valahogy ugyanazzal
a férfi DNS-profillal szennyeződtek be?
Nem létezik.
Gondolom, most Texas állama azt fogja mondani,
hogy nem négyen, hanem öten voltak a fiúk.
Nem laboratórium vagy a helyszínen lévők okozták a szennyeződést,
de azt állítani, hogy ez az ötödik személy,
vagy hogy ez azt bizonyítja, a négy gyanúsított nem is volt ott,
és valaki más tette, csak találgatás, amíg ki nem derítjük,
hogy kihez tartozik a DNS-profil.
Ezt nem nagyon értem.
Mert mindenki azt mondja, hogy szennyeződés.
A család szerint is szennyezettek a minták.
Egy volt rendőrtiszt is ezt mondta.
Ezért gondoltam...
mert ők mindannyian dolgoztak az ügyön.
Igen.
Be kell valljam, felrobban az agyam,
mert egyik vallomásban sincs szó senki másról.
Az pedig azt jelenti...
Így hitelét veszíti a vallomás.
Nem passzol a vallomáshoz...
szerintem.
Tudja?
Igen.
- Igen. - Én...
kimaradnék belőle, amíg nem tudjuk, ki az a személy.
Lehet, hogy olyasvalakihez vezet vissza, akinek semmi köze
az ügyhöz, és a DNS-e teljesen hétköznapi módon került át, nem igaz?
Lehet, hogy egy barát.
Vagy teljes zsákutca. Még mindig nem tudjuk.
DNS-sel nem bizonyítható sem a bűnösség, sem az ártatlanság.
DNS-SZAKÉRTŐ
A DNS azt mondja: "Van egy mintám, és talán
meg tudom mondani, ki a minta forrása,
vagy ki az, aki biztosan nem járult hozzá a mintához.”
De hogy hogyan és miért került oda,
azt a nyomozás során kell kideríteni.
DNS vizsgálatakor
fel kell használni a minta egy részét.
Ha felhasználtuk, megsemmisül.
Tehát amikor nagyon pici a DNS-minta, lehet, hogy csak
egy lehetőség van a vizsgálatra, mert az egészet fel kell használni.
Azt pedig nem lehet visszacsinálni.
Itt van Jennifer Harbison Y-profilja.
Sok szempontból nem is a legmodernebb,
hanem a kiaknázatlan technológia határait feszegetjük.
Ezért nem tudjuk,
hogy kapunk-e belőle választ,
vagy hiábavaló az egész,
mert senki nem csinált még ilyet.
Ez az utolsó próbálkozás, mert nincs több eszközünk
a gyilkosság megoldására.
Oké, telefonálni fogunk, legyetek türelmesek,
mert sajnálom, de egy bűntényt talán meg tudunk oldani,
de a technológiát nem. Csak mondom.
Ez itt a csapatom, akikről meséltem.
MAGÁNNYOMOZÓ
Izgatottan várták, hogy megismerhessenek, mert...
NYUGDÍJAS NYOMOZÓ
sok jót hallottak rólad.
Rengeteg kérdésünk van,
de talán kezdjük azzal,
mit csinálnál másképp a mostani információk birtokában?
Folytattam volna
a patakparti emberek,
Mac és a Mackel ott lógó emberek utáni nyomozást.
Nem gyanúsítottként, csak hogy még több információt kiszedjek belőlük,
mert elég sok tippet kaptunk Maurice-ról.
Maurice azt mondta Polancónak, a patakot átszelő
híd alatt tartották a közös fegyvert.
Gyanítjuk, hogy ez a közös fegyver a .380-as.
Polanco: Maurice, oda tudsz vinni, ahol a fegyvert tartja?
Maurice: Tudja, hol van a Shoal-patak?
A patak mentén, ott hátul...
Forrest azt mondta, ott tartja.
Azt mondta Forrest, hogy Mace ott tartja?
Nem tudtam, hogy ezt mondták. Őrültség.
VOLT "PATAKPARTI”
Azt sem tudom, mit mondjak.
De tudja, azt mondta,
Mace, aki a North Cross panelben él az anyjával,
szóval csakis rólam beszélhetett.
Igen, ez az a panel, de a másik oldala.
Pont ez?
Senki másról nem tudok, aki a North Cross panelben
élt az anyjával, és skinhead volt,
vagy ilyesmi.
Nem gondoltam volna, hogy visszajövök ide valaha...
Úgy érzem, kísérteni fog a gyerekkorom.
Szerintem ez az a hely.
Innen körülbelül két perc séta a joghurtbolt?
VOLT "PATAKPARTI”
Pár száz méter lehet? Elég közel van.
A pláza meg nagyjából a panel másik oldalán van.
Most elég elhagyatott.
Szerintem...
Csak elbújtunk itt sörözni.
- Igen. - Ennyi az egész.
A vallomásban az áll,
hogy fegyvereitek is voltak.
- Baromság. - Tőlem is kérdezték már.
Nevetséges.
Megkérdezték tőlem is.
Sőt, új DNS-mintát is kértek,
mert az eredetit elvesztették, úgyhogy...
Először is, nem volt pénzünk. Igaz?
Ha lett volna pénzünk fegyvert venni,
akkor sem hagytuk volna a patakban.
Teljesen abszurd a közös fegyver ötlete.
Rengeteget hősködtünk,
keménynek és vagánynak akartunk tűnni, de nem voltunk azok.
Érti. Nem voltunk gonoszak. Soha nem bántottunk senkit.
És hát igen.
Az a tapasztalatom, hogy az emberek nem akarják tudomásul venni,
hogy természetükből fakadóan gonosz emberek is élnek köztünk,
és a legtöbbünk se nem jó,
se nem gonosz, csak sodródik az árral,
ami részben magyarázatot ad a történtekre. Nem?
Volt itt egy gonosz ember, meg valaki, aki belement mindenbe.
Amit én nem értek, az az, hogy aki belement,
hogy képes nem beszélni róla?
Hogyan lehet, hogy nem vallott színt?
Mert itt valaki gonosz volt,
de szerintem az emberek sodródnak az árral.
Nem szeretnék ilyen ember lenni.
Alkossunk egy szép kört!
Fogjuk meg egymás kezét!
Köszönjük, Mennyei Urunk!
ELLENŐR, BURNET KÖZÉPISKOLA
Hálásak vagyunk azért, mert idevezettél.
Tarts meg minket jó egészségben,
és add, hogy ma békére és megnyugvásra leljünk!
- Jézus nevében, ámen! - Ámen!
Vegyük ezt el innen, mert nézd,
itt van a kapszula.
- Ó, igen. - Itt van.
Tegyük oda. Óvatosan!
Majd visszatesszük a helyére.
- Betonból vagy fából volt? - Nem emlékszem.
Emlékszem rá, amikor készítették.
Van itt valami. Nem tudom, micsoda.
Nem tudom, hogy ez már az-e.
- Nem emlékszel? - Nem emlékszem.
- Az egész év elég ködös. - Ja.
Igen.
Nem tudom.
Annyi itt a gyökér, szerintem nem itt lesz.
Szerintem se. Talán ott.
- Talán itt. - Semmi értelme...
Szerinte az udvar oldalsó részén volt.
A szülők sem biztosak benne.
Te tudod? Tudsz segíteni?
"Örökké legjobb barátok.” Igen.
Amy Ayers, 92.02.21. Mr. Sun évkönyvének szponzora.
Ez az!
- Tessék. Azta! - Vigyázz!
- Hú, de koszos! - Újságpapír.
Van valami a zacskóban.
Hozd ide a szemetest, hogy...
A masnik? A fáról vannak.
- Azta! - Azok, igen.
Akkor tették őket a fára, amikor ültették.
Nevek is vannak rajtuk.
Igen, az ágaira kötözték, amikor elültették.
- Nem felejtünk. - Igen.
Ez volt a doboz.
Szerintem segít, hogy tudják, nincsenek egyedül,
még ha úgy is érzik.
SHAWN ÉS ANGIE LÁNYA
Mert nagyon sokan szerették őt,
és sokan is gondolnak rá.
Ő az.
Mert egyszer az általános iskolában,
nem tudom, hogy valaha...
Ha megszárad, jobban fogjuk látni.
Emlékszem, hogy nem tudtam róla mindent,
de azért tudtam róla.
A nagyszüleim házában egy párna a képével.
Mindig kíváncsi voltam, hogy ki lehet az.
És aztán van egy egész folyosójuk, amin
rengeteg különböző dolog van az ő képével.
Látszik, hogy hatással van rájuk.
Apa nem nagyon beszél róla.
Általában anyu kiabál miatta másokkal, de...
Jó lenne tudni, milyenek lennének,
ha nem történt volna meg.
NEM FELEJTÜNK
Megint lezárult egy fejezet.
Számtalan módon megmutatkozik a testvérem halála az életemben,
30 év után is.
Sonora vagyok, terapeuta.
ELIZA HÚGA
Magánpraxisom van Massachusettsben.
A pályaválasztásom nagyban befolyásolta,
hogy életem nagy részében csak gyógyulni próbáltam.
Arra szeretnék rávilágítani,
hogy mit éreztetek legelőször,
amikor elvesztettétek a gyermeketeket.
Szerintem hasznos, ha különböző környezetekben
és különböző módokon meséljük el a történetet.
Szeretném, ha írnátok egy levelet a gyermeketeknek.
Arról, hogy mi zajlik most az életetekben.
De nem hiszem, hogy a trauma bármikor is veszít az erejéből.
Mint amikor megkérdezi: "Emlékszel a joghurtboltra?”
Érzem, ahogy megváltozik a testem
az emlék hatására, érti?
Úgyhogy nem... Kétlem, hogy ez valaha megváltozik.
Nos, 31 éve történt, és még mindig erről beszélünk,
pedig próbálok nem így tenni.
Őszintén szólva nem is
- beszélnék róla, ha nem te lennél az. - Értem.
De szükségem volt rá, hogy kapcsolódjunk.
Tegnap arról beszélgettünk,
hogy amikor valaki átél egy ilyet,
olyan dolgokról szerez tudomást, amikről mások nem.
De szerintem nem mindenki működik így.
Nem.
Mert vannak, akik
például a családomban csak cinikusabbak lettek.
Nem találom rá a megfelelő szót,
pedig már keresem egy ideje, de ezek a tragikus események
arra sarkalltak, hogy jobban szeressem az embereket.
Pedig az ellenkezője is történhetne.
Mindkettőre van példa.
Mesélj erről!
- Mindkettő megtörténhet. - Igen.
Bizonyos dolgokkal kapcsolatban durvává és cinikussá válik az ember,
de közben azt is érzed, mintha már a túloldalon lennél.
Közelebb kerülsz a szeretethez.
Remek eszközök állnak rendelkezésünkre a gyógyuláshoz, és alig használjuk őket.
Olyan közel kerülünk a fájdalomhoz, hogy kényelmesebb ott maradni,
mint kilépni a fényre, ahol szabadak lehetünk.
ELIZA ÉS SONORA ÉDESAPJA
Gyakran hallom ezt a traumacsoportban, amit vezetek.
"Ezt nem szeretem,
de félek attól, hogy nem tudom, mi vár rám.
Ezt viszont ismerem. Tudom, hogyan működik.
Tudok ragaszkodni a fájdalomhoz.
Tudok élni ezzel a fájdalommal.”
Azt szoktam mondani, hogy amikor meghalok,
remélem, elég bátor leszek hozzá, hogy csak úgy hagyjam, hogy megtörténjen.
Szeretnék elég szabad lenni ahhoz, hogy átadjam magam a következő dolognak.
- Hogy elengedd a félelmet. - Hogy elengedjem a félelmet.
Azt hiszem, az egyik legnehezebb, és erre csak 30 év után kezdek rájönni,
hogy kitaláld, hogyan éld az életedet úgy, ahogy te akarod, a történtek után.
Nem azt mondom, hogy ne érdekeljen,
de ki kell találnod, hogy mit szeretsz,
hogy mit akarsz csinálni.
Igen.
És ez nagyon nehéz.
De szerintem nagyon fontos. Tíz évvel később
visszamentem tanulni.
Mérnöknek tanultam, imádtam.
Az a nehéz a gyilkosságban, hogy hozzá vagy kötve a nyomozáshoz.
Igen.
Ez most jó? Vagy rossz? Elszúrta valaki? Bla-bla-bla.
Csak akkor szabadultam fel igazán, amikor végre elmentem
egy gyászfeldolgozó csoportba.
Meghívtak, mert abban az évben halt meg az apám.
Elég egyértelmű volt.
Utálom így mondani, de 85 éves és beteg is volt.
A gyászcsoportban csak Elizáról beszéltem.
Felszabadító volt a gyásszal foglalkozni.
Erre nincs lehetőség a gyilkosság utáni nyomozásban.
- Igen. - Amire persze szükség van.
- De nem a mi feladatunk. - Nem feltétlenül a mi feladatunk.
- Ja. - Igen.
Teljesen egyetértek,
mert azt hittük, jól tesszük, hogy a nyilvánossághoz fordulunk,
mert fenn kellett tartanunk a köztudatban,
hogy támogatást és szeretetet
kapjunk a közösségtől,
és segítsenek elkapni a tetteseket.
Minden a kamerák előtt történt.
Ez idővel meggyötör.
Már 31 éve.
Már nem így csinálnám.
Visszavonulnék, messzire mennék, és csendben az Istenhez fordulnék.
De nagyon oda kell figyelnünk, mert a mi esetünk ennyire nyilvános volt,
de a legtöbb embert nem támogatja így a közösség.
Megölik valakinek a testvérét, és senki szóba se hozza.
Nem mondják ki a nevét.
Szükség van a szeretetre. Szükség van a támaszra, ha szenvedünk.
Ez a nyilvánosság kétélű kardja.
Eleinte rengeteg figyelmet kaptunk, mert felkapott hír volt.
Megöltek négy fehér lányt.
Az ügyről pedig nem tudunk.
Mit tudunk az ügyről?
Bármit is mondanak, készpénznek vesszük.
Mert...
Szóval jobban vissza kellett volna vonulni,
azt hiszem, de a kötelességemnek éreztem, hogy végigcsináljam.
Bocsánat, de szeretnénk, ha most csak maguk látszódnának.
Oké.
- Ők? - Mi ketten.
- Nem, maguk. - Csak minket akar felvenni.
Köszönjük szépen,
nagyszerű volt.
Hát nem kedves? Nagyon jól csinálta.
Tudtam, hogy segít, ha belemegyek.
Igen, és amikor meg akarja osztani a tapasztalatait...
- Így is tett. - De fél.
- Örülök. Jó érzés volt. - Igen, nekem is.
Csak...
Tegyük félre ezt egy időre!
Nehéz néhány nap volt újra végigmenni ezen az egészen.
De szeretlek, és értékelem, hogy volt rá lehetőségünk.
Nagy ajándék ez nekem.
Elmondani nem tudom, milyen hálás vagyok az utóbbi napok beszélgetéseiért.
Rengeteget tanultam tőled.
- Remélem, másnak is segít. - Nekem biztosan.
- Ez a legfontosabb. - Igen, rengeteget segít.
Hálás vagyok érte, hogy megosztod velem a tapasztalataidat.
Anyuval nem beszélhetek, de veled igen.
Egyik őrült vénasszonytól a másikig.
- Ebből csak jól jöhetünk ki. - Pontosan.
Nincs is különbség.
Igaz.
- Jól van. Végeztek? - Megvan a felvétel?
Megérkeztünk.
Nehéz látni.
A képek a falakon, néhány ügy, amit megoldottunk az évek alatt.
Milyen régi ügyek ezek? Nagyon?
Igen, a legtöbb a 80-as, 90-es évekből van.
Biztos ezerszer hallották már
a különböző nyomozóktól az elmúlt 30 évben, hogy "keményen dolgozunk”,
"rajta vagyunk”, én új vagyok,
de szeretném, ha tudnák, hogy minden tőlem telhetőt megteszek.
Most a DNS-en múlik az irány.
Minden egyes bizonyítékot újravizsgálunk,
mert amit még néhány éve
lehetetlen volt tesztelni az anyaga,
az állapota vagy más miatt,
azt most talán végre ki tudjuk elemezni.
Véges lehetőségeink vannak.
Vezető nyomozóként én döntök róluk, de nem egyedül.
Nálam sokkal okosabb emberekkel konzultálok a DNS kapcsán.
Az ország különböző pontjain dolgozó szakértők közreműködésével biztosítjuk,
hogy amikor továbbhaladunk
és elkezdünk tesztelni, vagy DNS-mintát felhasználni,
a lehető legjobb esélyekkel tegyük azt.
Ha nem jók az esélyeink, inkább várunk.
Ha van bármilyen kérdésük,
örömmel próbálom megválaszolni őket.
Örülünk, ha kapunk...
egy kis információt.
Az évek során sokszor mondtuk, hogy jó friss szemmel nézni az ügyet.
Kommunikációnak kell lennie a családok és a rendőrség között,
és remélhetőleg egy nap megoldjuk ezt az ügyet.
Nagyon bizakodó vagyok.
Bízom benne, hogy a technológia olyan gyorsan fejlődik,
hogy hamarosan eljutunk odáig, amikor olyan mintát tudunk a laborba vinni,
tárgyakról, amiket korábban nem lehetett vizsgálni,
és amelyekből viszonylag rövid időn belül tudunk profilt készíteni.
Egyszer meg fogjuk oldani ezt az ügyet. Szeretném, ha ezt mindenki tudná.
RENDŐRKAPITÁNYSÁG
Mindenkinek van saját fájdalma, módja és ideje.
Nem kell ezzel foglalkozni.
Egy ponton véget ér a projekt,
remélhetőleg a film is elkészül, és akkor elengedhetjük.
De ez más volt, mert nem fejeztem be.
Nagyon bonyolult volt.
Nem értettem a különböző szemszögeket, a cselekményszálakat,
az embereket.
Elsősorban azt éreztem, hogy kudarcot vallottam.
Másodsorban pedig azt, hogy cserben hagytam az embereket.
Cserben hagytam azokat,
akik bíztak bennem.
De tudtam, hogy érdemes megőrizni a felvételeket.
És örülök, hogy célba értek, mert így ki tudom fejezni
a tiszteletemet azok iránt, akik szerepelnek rajtuk.
Telnek az évek,
és még mindig nincs megoldás.
Régebben minden december 6-án elbújtam.
Senki nem talált. Szabadnapot vettem ki
a rendőrségen is.
December 6-án engem nem lehetett fellelni.
Elbújtam egy sarokban, egyedül.
Számomra ez a nap az örök gyalázaté.
És az is marad,
amíg meg nem oldjuk.
Néha azt hiszem, emlékszem valamire, de csak egy fénykép az,
amit már sokszor láttam,
és kitalálok hozzá egy történetet.
Azt hiszem, nem számít, hogy pontosan emlékszel-e vagy sem,
mert ez a te emléked.
Azt kérdezi, hogyan kezeljük a traumatikus emlékeket,
módosítjuk vagy gyógyítjuk őket, ugye?
Szóval igen, van egy irányzat, amely szerint
újra meg újra el kell mesélni, mi történt.
De szerintem más dolgoknak is történniük kell,
miközben újra meg újra elmeséljük.
Rengeteg támogatásra van szükségünk hozzá.
És arra is, hogy a történetünk szem- és fültanúi együttérzőek legyenek.
A mesélő és a hallgató számára egyaránt előnyös
a történet elmondása és meghallgatása.
Szerintem ez meg tudja változtatni, hogy miként él bennünk az emlék.
Nézd, ott van Eliza!
A feliratot fordította: Szegedi Zsuzsanna